Muhavura
Muhavura arba Muhabura (angl. Mount Muhabura, Muhavura) – stratovulkanas, stūksantis šiaurės rytiniame Virungos ugnikalnių virtinės pakraštyje, Ruandos ir Ugandos pasienyje. Netoliese, apie 3,5 km į rytus, stūkso mažesnis Gahingos ugnikalnis. Muhavuros viršukalnės krateryje telkšo nedidelis ežerėlis. Teigiama, kad Muhavura – gana jaunas ugnikalnis, kada jis paskutinįsyk buvo išsiveržęs, nėra žinoma. Įeina į Vulkanų biosferos rezervatą.